Bases para a selección dun técnico de turismo, persoal laboral fixo ( OEP 2020, estabilización persoal laboral temporal, art 19.uno.9. LOXE18**.**

**1ª.– OBXECTO DA CONVOCATORIA E RÉXIME DE PUBLICACIÓNS.**

Constitúe o obxecto da presente convocatoria establecer as bases que terán que rexer o proceso selectivo para a selección de 1 técnico/a de turismo , como persoal laboral fixo, ficha 34 da RPT do Concello de Guitiriz, en execución da OEP 2020 dentro do proceso de estabilización de emprego temporal do art. 19. LPXE 18 e DO ART. 28 LEPG, seguindo os criterios comúns para a aplicación do proceso de estabilización derivado da LOXE de 2017 e disposición adicional sexta da Lei 20/2021, de 28 de decembro, de medidas urxentes para a redución da temporalidade no emprego público,  negociados polo Goberno central e os Sindicatos maioritarios a nivel estatal, e polo goberno municipal cos representantes dos traballadores do Concello de Guitiriz.

O réxime de contratación laboral será o contrato fixo regulado no artigo 15 do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores.

A presente convocatoria e bases será obxecto de publicación no BOP de Lugo ( no BOP publicarase un extracto), no taboleiro de anuncios, e na sede electrónica do Concello de Guitiriz (guitiriz.sedelectronica.gal). Tamén será publicado un anuncio da convocatoria no DOGA e no BOE, e o prazo de presentación de solicitudes será de vinte (20) días hábiles contados a partir do seguinte ao da publicación da convocatoria no BOE.

O listado de admitidos e excluídos definitivo do proceso selectivo serán publicados no taboleiro de anuncios e na sede electrónica do Concello de Guitiriz.

**2ª.– REQUISITOS DOS/DAS ASPIRANTES.**

Para tomar parte no proceso selectivo será necesario cumprir os requisitos seguintes:

* Idade: ter cumpridos os dezaseis anos e non exceder, no seu caso, da idade máxima de xubilación forzosa.
* Nacionalidade: ser de nacionalidade española ou de nacionalidade dalgún dos demais estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, do Estatuto básico do empregado público.
* Capacidade: non padecer enfermidade nin estar afectado/a por limitación física ou psíquica que sexa incompatible co desempeño das correspondentes funcións. As persoas con discapacidade deberán aportar certificación do correspondente organismo e solicitar na instancia as adaptacións e axustes razoables de tempo ou medios para as probas do proceso selectivo.
* Habilitación: esíxese non estar separado/a do servizo de ningunha Administración Pública en virtude de expediente disciplinario nin atoparse inhabilitado/a por sentencia firme para o exercicio de funcións públicas. Os/as aspirantes que non tiveran a nacionalidade española deberán acreditar, igualmente, non estar sometidos/as a sanción disciplinaria ou condena penal que impida, no seu Estado, o acceso á función pública.
* Titulación: Diplomado en Turismo ou Graduado en Xestión Turística, Licenciado ou Graduado en Historia da Arte, Socioloxía, Humanidades, Historia, Xeografía e Ordenación do territorio ( ou grados equivalentes a estas titulación) .
* Posuír a capacidade funcional para o desempeño das correspondentes funcións.
* Acreditación do coñecemento do Galego mediante Celga IV. No caso de non poder acreditalo o tribunal establecerá unha proba escrita ou oral na que se demostre o seu coñecemento. Calificarase como apto/non apto.

Todos os requisitos relacionados con anterioridade posuiranse polo/a aspirante no momento de rematar o prazo de presentación de instancias, debendo de continuar en posesión dos mesmos ata o momento de formalización do contrato.

**3ª.– INSTANCIAS.**

**3.1.– Modelo de solicitude.**

Quen desexe formar parte no proceso para a selección do posto deberá cumprimentar a solicitude de participación no modelo oficial de instancia (ANEXO I).

Dita instancia dirixirase á Sra. Alcaldesa-Presidenta do Concello de Guitiriz, farase constar que reúne todos os requisitos esixidos na base terceira da convocatoria e acompañaranse obrigatoriamente os seguintes documentos:

* Fotocopia do D.N.I. en vigor do/a aspirante.
* Xustificante de pago da taxa de participación.
* Xustificante da titulación esixida (copia do título académico).

Documentos optativos:

* Celga IV
* Relación dos méritos alegados para a súa baremación na fase de concurso segundo a orde de baremación establecida en cada un dos apartados, indicando a puntuación que o/a aspirante entende que lle corresponde consonte as bases.
* Documentación acreditativa dos méritos alegados.

Os méritos alegados e non acreditados documentalmente dentro do prazo de presentación de instancias non serán tidos en conta polo Tribunal Cualificador.

Non será necesaria a compulsa dos documentos que se presenten fotocopiados, bastando a declaración xurada do interesado sobre a autenticidade dos mesmos, así como dos datos que figuran na instancia, sen prexuízo de que, en calquera momento, o Tribunal ou os órganos competentes do Concello de Guitiriz poidan requirir aos/ás aspirantes que acrediten a veracidade das circunstancias e documentos aportados.

**3.2.– Taxa de participación.**

As taxas de participación no proceso serán abonadas mediante transferencia bancaria:

* Número de conta do Concello: ABANCA ES20/2080/0122/4631/1000/0022.
* Importe: 20,50 euros (conforme á Ordenanza fiscal núm.4 BOP Lugo 7/01/2008).
* Concepto a sinalar: “Taxa proceso selectivo T. Turismo” e o DNI do/a aspirante.

As taxas só serán devoltas se o/a aspirante non é admitido ao proceso selectivo, é dicir, se resulta excluído/a definitivamente.

**3.3. – Prazo de presentación.**

O prazo de presentación de instancias será de 20 días hábiles, contados a partir do seguinte ao da publicación do anuncio da convocatoria no BOE.

**3.4.– Medio de presentación.**

As instancias será presentadas no Rexistro Xeral do Concello de Guitiriz (Rúa do Concello nº4, 27300 de Guitiriz) ou ben nos lugares e na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas.

**3.5. – Rectificación de erros materiais, de feito ou aritméticos.**

Os erros materiais ou de feito e os aritméticos que se puidesen advertir, poderanse rectificar en calquera momento, de oficio ou a petición do interesado/a.

**3.6.- Consecuencias da presentación da instancia.**

A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do/a solicitante para o tratamento dos seus datos persoais coa finalidade de levar a cabo a selección, incluída a lista de reserva e a exposición nos taboleiros de anuncios e web municipal de todo o relacionado co proceso selectivo.

Se en calquera momento do proceso selectivo chegase a coñecemento do Tribunal que algún/ha aspirante non cumpre todos os requisitos esixidos na convocatoria deberá propor a súa exclusión á alcaldía, previa audiencia do/a interesado/a, indicando as inexactitudes ou falsidades formuladas na solicitude de participación.

A autoridade convocante, por si ou a proposta do Tribunal deberá dar conta aos órganos competentes das inexactitudes ou falsidades en que puidesen incorrer os/as aspirantes, para os efectos procedentes.

**4ª.– ADMISIÓN DE ASPIRANTES.**

**4.1.– Lista provisional de admitidos/as e excluídos/as.**

Rematado o prazo de presentación de instancias, a Sra. Alcaldesa ditará resolución declarando aprobada a lista provisional de admitidos/as, así como a de excluídos/as xuntamente coas causas que motivaron a exclusión. Dita resolución publicarase no taboleiro de anuncios e na sede electrónica municipal.

O feito de figurar na relación de admitidos non prexulga que se recoñeza aos/ás interesados/as a posesión dos requisitos esixidos na base segunda.

**4.2.– Reclamacións á lista provisional.**

Perante o prazo de 10 días, de conformidade co previsto no art. 68.1 da Lei 39/2015, do 1 de outubro, poderanse corrixir os defectos a que se alude no referido artigo, e formular reclamacións á lista provisional.

De non presentar a solicitude de rectificación ou reclamación no indicado prazo, o/a aspirante excluído/a decaerá no seu dereito, sendo excluído definitivamente.

**4.3.– Lista definitiva de admitidos/as e excluídos/as.**

Se non se presentasen reclamacións á lista provisional considerarase definitiva.

No suposto de existir reclamacións, estas serán aceptadas ou rexeitadas na mesma resolución da Sra. Alcaldesa pola que se aprobe a lista definitiva dos admitidos/as e excluídos/as, se sinale a composición do tribunal cualificador e a data, hora e lugar para valoración de méritos.

**5ª.– TRIBUNAL CUALIFICADOR.**

**5.1.– Composición do Tribunal.**

O Tribunal Cualificador, estará constituído da seguinte forma, respectando o establecido no artigo 60 do Real Decreto Lexislativo 5/2015, do 30 de outubro, do Estatuto Básico do Empregado Público.

* Presidente/a: o/a empregado/a público que se nomee do mesmo grupo de titulación ou superior.
* Secretario/a: o/a secretario/a da Corporación ou empregado público en que delegue.
* Vogais: tres vogais designados/as pola Alcaldía entre empregados públicos do mesmo grupo de titulación ou superior.

**5.2.– Abstención e recusación do Tribunal.**

Os membros do tribunal deberán absterse de intervir, notificándollo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público.

Así mesmo, os/as interesados/as poderán promover a recusación de acordo co sinalado no artigo 24 da citada norma.

**5.3.– Constitución e actuacións do Tribunal.**

O Tribunal non poderá constituírse nin actuar sen a asistencia, cando menos, de tres dos seus membros.

**5.4.– Acordos do Tribunal.**

O Tribunal resolverá por maioría de votos dos seus membros presentes todas as dúbidas e propostas que xurdan para a aplicación das bases e estará facultado para resolver as cuestións que se poidan suscitar durante o proceso selectivo, así como adoptar as medidas necesarias que garantan a debida orde do concurso en todo o que non estea previsto nas bases.

Os acordos serán impugnables nos supostos e forma establecidos na Lei 39/2015.

**5.5.– Asesores do Tribunal.**

O Tribunal poderá dispoñer da incorporación aos seus traballos de asesores especialistas cando as circunstancias así o aconsellen.

**5.6.– Dereitos económicos do Tribunal.**

Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30.1 e Anexo IV do RD 462/2002, do 24 de maio, sobre indemnizacións por razón do servizo.

O Tribunal terá a categoría segunda e prevense un número máximo de 5 sesións (25 asistencias) neste procedemento selectivo.

**6.– PROCEDEMENTO DE SELECCIÓN.**

O procedemento de selección será o de concurso consistirá na realización dunha única fase de concurso.

A puntuación total de cada aspirante virá determinada pola suma dos puntos acadados na fase de concurso, cun total de entre 0 e 100 puntos.

**6. Fase de concurso (puntuación máximo de 100 puntos)**

Consistirá na valoración dos seguintes méritos:

1. ***Experiencia profesional (puntuación máxima de 60 puntos)***
2. Por cada mes completo de servizos prestados na administración local como persoal funcionario interino no mesmo corpo ou escala ; ou como persoal laboral temporal na categoría profesional do mesmo posto de traballo ao que aspira: 0,30 puntos.
3. Por cada mes completo de servizos prestados na administración local como persoal funcionario interino no corpo ou escala similar ou superior ; ou como persoal laboral temporal na categoría profesional similar ou superior do posto de traballo ao que aspira: 0,20 puntos.
4. Por cada mes completo de servizos prestados en outras Administracións públicas distintas da local como persoal interino no corpo ou escala similar ou superior ; ou como persoal funcionario laboral temporal na categoría profesional similar ou superior do posto de traballo ao que aspira: 0,10 puntos.

En caso de contratación a tempo parcial valoraranse os servizos prestados de forma proporcional.

Para acreditar a experiencia laboral será necesario presentar informe da vida laboral e certificado ou documento que acredite de maneira irrefutable os servizos prestados, no que deberá constar a especialidade e categoría profesional, e data de inicio e finalización. Si se tratase de servizos prestados na administración convocante expedirase de oficio o certificado de servizos prestados polo departamento de persoal, non sendo necesaria a petición do/a interesado/a

1. ***Formación (puntuación máxima de 40 puntos)***
2. Valoraranse os títulos e cursos de formación e perfeccionamento recibidos relacionados coas funcións a desenvolver, impartidos por organismos ou institucións oficiais dependentes das Administración públicas ou homologados por estas, sempre que non sexan requisitos da base segunda das presentes bases, do seguinte xeito:

Puntos por hora; 0,08 ata un máximo de 37 puntos.

Non se valorarán máis de unha edición correspondente a un mesmo curso nin os pertencentes a unha carreira universitaria, as materias ou créditos que formen parte dunha titulación académica, os e doutorado. Non se valorarán os cursos ou estudos que non especifiquen o número de horas realizadas polos/as aspirantes.

1. Valoración de Masters(so se valorará 1; o de mais puntuación)
	1. Máster universitario en Dirección e Planificación do Turismo Interior e da Saúde. ( 2 puntos)
	2. Máster relacionado con Turismo ( 1 punto)

**7ª.– RESOLUCIÓN DO PROCESO SELECTIVO.**

**7.1.– Celebración da fase de concurso.**

Unha vez efectuada polo Tribunal a valoración dos méritos publicarase no taboleiro de anuncios e na sede electrónica do Concello a puntuación obtida na fase do concurso, a efectos de posibles reclamacións durante un prazo de tres días hábiles.

As reclamacións, no caso de existir, serán resoltas polo Tribunal.

**7.2.–Resolución do proceso e contratación como persoal laboral fixo.**

O Tribunal elevará a proposta, ademais da acta da derradeira sesión, á Sra. Alcaldesa para que proceda á resolución do expediente de selección de persoal e á contratación como persoal laboral fixo, ditando e notificando a oportuna resolución.

O Tribunal non poderá aprobar nin declarar que superaron a selección un número superior de aspirantes ao do posto convocado. Calquera proposta de aprobados que contraveña ó anteriormente establecido será nula de pleno dereito.

En caso de empate na puntuación total, dirimirase pola seguinte orde:

1º Maior puntuación da persoa aspirante na fase de concurso no conxunto dos apartados 6 A da experiencia profesional.

2º Maior puntuación da persoa aspirante no apartado 6 B1 formación.

3º Maior puntuación da persoa aspirante no apartado 6 B2 formación.

4ª No caso de que persista o empate decidirase por sorteo público.

A convocatoria realizada implica que se a traballadora adscrita á praza que se convoca para a súa cobertura en propiedade non se presentase ao proceso selectivo, ou non o superase, verá extinguida a súa relación laboral co Concello de Guitiriz , percibindo a compensación económica recollida no artigo 2.6 da Lei 20/2021, de 28 de decembro, de medidas urxentes para a redución da temporalidade no emprego público

A non participación do candidato ou candidata no proceso selectivo de estabilización non dará dereito a compensación económica en ningún caso.

No Decreto de alcaldía de contratación de Técnico/a de Turismo como persoal laboral fixo á persoa que supere o proceso selectivo, comunicarase o cese, no seu caso, á traballadora municipal que non superase o proceso selectivo.

**8ª.– FORMALIZACIÓN DA CONTRATACIÓN.**

**8.1.- Presentación de documentos polos/as seleccionados.**

O/A aspirante seleccionado/a no prazo de 5 contados dende o día seguinte a aquel no que se resolvese o proceso selectivo, deberá presentar na secretaría do Concello de Guitiriz os seguintes documentos, agás os que xa obren no expediente:

1. Copia autenticada, ou fotocopia que deberá presentarse co orixinal para a súa compulsa, do D.N.I.
2. Copia autenticada, ou fotocopia que deberá presentarse acompañada do orixinal para a súa compulsa, do título esixido na convocatoria.
3. Certificación médica acreditativa de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo.
4. Declaración formal, baixo xuramento ou promesa, de non haber sido separado mediante expediente disciplinario, do servizo ás Administracións Públicas, nin se atopar inhabilitado para o exercicio de funcións públicas.
5. Declaración formal, baixo xuramento ou promesa, de non atoparse incurso en ningunha causa de incapacidade e incompatibilidade de conformidade coa lexislación vixente.

Quen dentro do prazo sinalado, agás nos casos de forza maior, non presentase a documentación esixida, non poderá ser contratado/a, sen prexuízo da responsabilidade en que houbese podido incorrer por falsidade da solicitude de participación.

Quen tivese a condición de empregado público estará exento/a de xustificar as condicións e requisitos xa acreditados para obter o seu anterior nomeamento, debendo presentar unicamente certificación do Ministerio ou Organismo do que dependan acreditando a súa condición e demais circunstancias que consten no seu expediente persoal.

**8.2.- Condicións da contratación.**

Cumprimentado o anterior procederase á sinatura do contrato laboral fixo polo/a aspirante aprobado/a.

O réxime de contratación laboral será o previsto no artigo 15 do Estatuto dos Traballadores en materia de contratos de duración fixa. Ao contrato deben engadirse as demais condicións establecidas con carácter preceptivo no ordenamento xurídico aplicable.

**9ª.– LEXISLACIÓN E NORMA FINAL.**

En todo o non previsto nestas bases, serán de aplicación ás probas selectivas as seguintes disposicións: Lei 7/85, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por RDL 5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R.D. 364/1995, do 10 de marzo, Decreto 95/91, do 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Estatuto de Traballadores e a Lei 39/2015, do 1 de outubro, do Procedemento Administrativo Común e tódalas demais normas de xeral aplicación para estes supostos.

Tanto a convocatoria como as bases e demais actos administrativos que se deriven poderán ser impugnados nos casos e nas formas previstos na Lei do procedemento administrativo común:

***ANEXO I.- MODELO DE INSTANCIA***

***SOLICITUDE DE PARTICIPACION NA SELECCIÓN DE PERSOAL LABORAL FIXO COMO TÉCNICO/A DE TURISMO***

D/Dona ........................................................................................................................................., con D.N.I. núm. .............................................. e domicilio no municipio de ............................................................................................................................................, na rúa ............................................................................................................., n.º ............., piso ............, C.P. .........................., teléfono ..................................................... e enderezo electrónico ...............................................................

Informado/a da convocatoria para 1 Técnico/a de Turismo como persoal laboral fixo do Concello de Guitiriz, mediante o sistema de concurso-oposición libre (estabilización de emprego temporal), de acordo ás bases publicadas no B.O.P. n.º ..................... de data .........…………............... e no B.O.E. n.º ..................... de data .........…………............... que declara coñecer e aceptar.

Declara responsablemente que cumpre todos os requisitos esixidos na cláusula 3.ª das bases, comprometéndose a achegar os documentos acreditativos destes no suposto de ser seleccionado e a continuar en posesión dos mesmos ata a formalización do contrato e SOLICITA:

1.- Ser admitido ao proceso de selección convocado, para o que achega:

* Fotocopia do D.N.I. en vigor.
* Xustificante de pago da taxa de participación.
* Xustificante da titulación esixida*.*
* Relación dos méritos alegados para a súa baremación na fase de concurso segundo a orde de baremación establecida en cada un dos apartados, indicando a puntuación que o/a aspirante entende que lle corresponde consonte as bases.
* Copia da documentación acreditativa dos méritos alegados
* *CelgaIV.*

2.- Realizar as probas en: castelán/galego.

En .................................., a ........ de ................... de 202....

Asdo. ..................................................................................

ATT SRA. ALCALDESA-PRESIDENTA DO CONCELLO DE GUITIRIZ